Can a Kohen that Embarasses Someone in Public Perform Birchas Kohanim?

1. **תלמוד בבלי מסכת ברכות דף לב עמוד ב**

אמר רבי יוחנן: כל כהן שהרג את הנפש לא ישא את כפיו, שנאמר ידיכם דמים מלאו.

1. **תלמוד בבלי מסכת ברכות דף מג עמוד ב**

ואמר רב זוטרא בר טוביה אמר רב, ואמרי לה אמר רב חנא בר ביזנא אמר רבי שמעון חסידא, ואמרי לה אמר רבי יוחנן משום רבי שמעון בן יוחי: נוח לו לאדם שיפיל עצמו לתוך כבשן האש ואל ילבין פני חברו ברבים. מנלן - מתמר, שנאמר: ההיא מוצאת וגו'.

1. **ספר שערי תשובה לרבינו יונה שער ג**

קלז והשלש עבירות הנזכרות, הצד הקל שבהן ענשו חמור מכמה עבירות חמורות. וקראו רבותינו זכרונם לברכה הצד הקל שבעבירה "אבק עבירה". ואמרו (פסחים כה, א): בכל מתרפאים מחולי שיש בו סכנת נפשות חוץ מעצי אשירה, שאם יאמרו לו: הבא עצים של אשירה והתרפא בהם! ימות ואל יתרפא בהם, ואף על פי שאין הנהנה מעצי אשירה עובד עבודה זרה, מפני שהוא אבק עבודה זרה, ימות ואל יתרפא בהם, לפי שהוא כמחזק ידי עובדי האשירה, פן יאמרו לו: האשירה הצילתהו!

   קלח וכן לענין גלוי עריות, ימות ואל יתרפא מן האבק של גלוי עריות, כגון שחשק באשת איש ואמרו לו: אין לו רפואה ותעלה עד שתעמוד לפניו ערומה או שתספר עמו! ימות ואל יפרוץ גדר איסור אשת איש, והכר מזה חומר המגע ביד אשת איש.

   קלט והנה אבק הרציחה - הלבנת פנים, כי פניו יחורו ונס מראה האודם, ודומה אל הרציחה. וכן אמרו רבותינו זכרונם לברכה (בבא מציעא נח, ב). והשנית, כי צער ההלבנה מר ממות, על כן אמרו רבותינו זכרונם לברכה (בבא מציעא נט, א): לעולם יפיל אדם עצמו לכבשן האש ואל ילבין פני חבירו ברבים. ולא אמרו כן בשאר עבירות חמורות, אכן דמו אבק הרציחה אל הרציחה, וכמו שאמרו (סנהדרין עד, א) כי יהרג ולא ירצח. ודומה לזה אמרו שיפיל עצמו לכבשן האש ולא ילבין פני חבירו ברבים. ולמדו זה מענין תמר, שנאמר (בראשית לח, כה): "היא מוצאת והיא שלחה אל חמיה וגו'", הנה כי אף על פי שהוציאוה לישרף, לא גלתה כי היתה הרה מיהודה, שלא להלבין פניו.

1. **תוספות מסכת סוטה דף י עמוד ב**

נוח לו לאדם שיפיל את עצמו לתוך כבשן האש - כדאמר בפ' הזהב (ב"מ דף נח:) כל היורדין לגיהנם עולין חוץ משלשה וחד מינייהו המלבין פני חבירו ברבים ואומר נמי (שם נט.) נוח לו לאדם שיבעול ספק אשת איש ואל ילבין פני חבירו ברבים מנלן מדוד ונראה האי דלא חשיב ליה (פסחים דף כה.) בהדי ג' עבירות שאין עומדים בפני פקוח נפש עבודת כוכבים וגילוי עריות ושפיכות דמים משום דעבירת הלבנת פנים אינה מפורשת בתורה ולא נקט אלא עבירות המפורשות.

1. **בית הבחירה (מאירי) מסכת ברכות דף מג עמוד ב**

לעולם יזהר אדם שלא ילבין פני חברו ברבים דרך צחות אמרו נוח לו לאדם שיפיל עצמו לתוך כבשן האש ואל ילבין פני חברו ברבים מנלן מתמר:

דאורייתא/דרבנן:

1. **תוספות מסכת יבמות דף ז עמוד א**

שנאמר מעם מזבחי - ואפי' אם אין שם כהן אחר ראוי לעבודה שהעבודה נדחית וא"ת ודלמא התם לאו משום דרציחה דחיא עבודה אלא משום דגברא הוא דלא חזי כדאמרי' (ברכות דף לב:) כהן שהרג נפש לא ישא את כפיו שנאמר ידיכם דמים מלאו וכ"ש עבודה וי"ל דע"כ חזי דאין מחלל עבודה דמעם מזבחי ולא מעל מזבחי **ולא ישא את כפיו חומרא בעלמא הוא ועוד דוקא לא ישא את כפיו לפי שהרגו בידו ואין קטיגור נעשה סניגור וכדכתיב בההוא קרא ובפרישכם כפיכם.**

1. **פרי מגדים אורח חיים אשל אברהם סימן קכח**

נג מרננים. עיין מ"א. משמע הא תינוק בן יומו רוצח הוא, וזה דלא כמו שכתב באות נ"ב דאזלינן בתר רובא ולאו נפלים הם. ועיין ר"מ פרק ב' מהלכות רוצח הלכה ג' בכסף משנה, ועיין בית שמואל אה"ע [סימן] קנ"ו אות ג' הראה המקומות השייכים לזה, יע"ש. וא"כ מסתמא כל שנגמר שערו (וצרפנו) [וצפרנו] מן התורה וולד גמור הוא, וצ"ע. ומיהו כל שיש ספק פלוגתא בזה י"ל לקולא, כי מדרבנן הוה, ומאן נימא לן דהוה דברי קבלה ולא דרך דרשא ואסמכתא ההיא דרבי יוחנן ברכות ל"ב ב', ועיין הלכות מגילה [משבצות זהב סימן תרפו אות א; סימן תרפח אות ד; אשל אברהם אות ו] בעיר ספק, ואין להאריך. עיין מה שאכתוב באות נ"ו:

1. **שולחן ערוך אורח חיים הלכות נשיאת כפים ונפילת אפים סימן קכח**

כהן שהרג את הנפש, אפילו בשוגג, לא ישא את כפיו אפילו עשה תשובה. הגה: וי"א דאם עשה תשובה נושא כפיו, ויש להקל על בעלי תשובה, שלא לנעול דלת בפניהם, והכי נהוג (טור ורש"י והרבה פוסקים אגור וב"י).

1. **משנה ברורה סימן קכח**

אפילו בשוגג - ואם אנסוהו  להרוג נושא את כפיו ואע"ג דברציחה קי"ל דיהרג ואל יעבור מ"מ אם עבר ולא נהרג לא מיפסל לנ"כ בשביל זה [מהרנ"ח ופ"ח]:

הורג נכרי:

1. **פרישה אורח חיים סימן קכח**

כהן שהרג את הנפש וכו'. נראה לי דרצונו לומר ישראל שהרי הראיה דמייתי ידיכם דמים מלאו בהורגי ישראל:

1. **שו"ת אגרות משה יורה דעה חלק ב סימן קנח**

ובדבר כהן שנלקח לצבא בעת המלחמה והרג נפשות במלחמה, פשוט שכשר לישא כפיו, דהא מפורש באנסוהו להרוג שנושא כפיו כדאיתא בפר"ח הובא בבה"ט /או"ח סי' קכ"ח/ ס"ק נ"ט ובמ"ב ס"ק קכ"ח אף שהתם הא היה הדין דיהרג ואל יעבור ועבר ע"ז משום דמכיון שהוא עכ"פ אנוס שלא נענש מקרא דולנערה לא תעשה דבר כדאיתא בתוס' יבמות דף נ"ד וברמב"ם פ"כ מסנהדרין ה"ב, יכול גם לישא כפיו. וא"כ כ"ש בנלקח לצבא שאדרבה היה מחוייב לילך לצבא כדין המלכות ולא עשה שום איסור, שרשאי וגם מחוייב לישא את כפיו והוא דבר פשוט וברור. ידידו, משה פיינשטיין.

1. **שו"ת שבט הלוי חלק ח סימן קעב**

מש"כ כב' בענין הלבנת פנים החמור מאד, והביא מתוס' סוטה י' ד"ה נוח דיש במלבין חבירו ברבים דין יהרג ואל יעבור, והביא מתשובת בנין ציון סי' קע"ב דאסור להציל עצמו ממיתה בהלבנת פני חבירו, ושפט כבודו מזה דאסור לישא כפיו כרוצח המבואר בשו"ע או"ח סי' קכ"ח סל"ה ולי"א אפילו עשה תשובה, ועוד האריך בחומר הענין.

 הנה כל מש"כ בחומר האיסור עד כדי דמיון לרציחה המבואר בכמה ראשונים הוא אמת נכון ומאד צריך למחות ולעמוד בפרץ בזה.

 איברא מש"כ דפסול מן הדין לישא כפיו כרוצח ממש לא יראה לענ"ד דלא מבעיא למש"כ תוס' יבמות ז' ע"א בתי' קמא דהא דלא ישא רוצח כפיו חומרא בעלמא היא דמן הדין אפילו רוצח כשר לעבודה א"כ מנ"ל להחמיר במלבין פני חבירו, אלא אפילו למשמעות הרמב"ם פט"ו מתפילה ופשטות השו"ע דהוא מעיקר הדין היינו רוצח בידים כמש"כ תוס' יבמות שם בתי' שני לפי שהרגו בידים ואין ידים הללו שהם קטיגור נעשו סניגור והפוסקים באו"ח שם העתיקו טעם זה, וכ"ז לא שייך במלבין פני חבירו דלא הרגו בידיו, ולומר כיון דהרגו בפיו לא יברך ברכת כהנים בפיו מנ"ל חידוש כזה.

 ולדברי כב' הי' יותר להעיר למה דאיתא בנדה דכל המוציא ז"ל שנקרא שופך דמים, ואם הוא מן המנאפים בידים א"כ יש לו דמיון לידיכם דמים מלאו, אבל גם זה לדינא צ"ע.

 אבל מש"כ כב' בנדון דילי' דמצד שנאה לא ישא כפיו זה יתכן כמש"כ במ"ב סי' קכ"ח ס"ק ל"ז, וכן להרחיקו מדין קנס ונזיפה אם הוא רגיל בכך ולא עשה תשובה ג"כ אמת לדינא, אבל לפסלו מדין רוצח שופך דמים ממש לענ"ד לא יראה כן.